ՀՄԸՄ-ը 99 մասնաճիւղ ունէր եւ աշխատանք կը տարուէր Մոսկուայի մէջ 100-րդ մասնաճիւղը հիմնելու: Աշխարհի չորս ծագերէն պատգամաւորներ եկած էին: Ժողովի աւարտին սովորութիւն դարձած էր խմբային նկարներ առնել: Ներկայ պատգամաւորներէն մէկը առաջարկեց նաեւ սուրիացի մասնակիցներուն խմբային նկարը առնել:Մենք՝ Սուրիոյ պատգամաւորներս, բնականաբար շարուեցանք, սակայն յանկարծ նկատեցինք, որ մեծ թիւով քոյր-եղբայրներ միացած են մեզի: Անդին կը մնային հատուկեն անձեր: Մասնակցողներուն մեծամասնութիւնը սուրիացի էր: Հոգեկան մեծ գոհունակութիւն մը ապրեցայ: Գիտէի, որ Հալէպ Մայր գաղութ էր, փաստօրէն ՀՄԸՄ-ին համար ալ Մայր գաղութ էր: